stanford-oval/wikipedia huggingface dataset:
מיקוד יתר
מיקוד יתר והפרעת קשב

הפרעת קשב, ריכוז והיפראקטיביות (או בקיצור הפרעת קשב), היא הפרעה נוירו-התפתחותית שתסמיני הליבה שלה הם: קשיי קשב וקשיי ריכוז, היפראקטיביות (פעלתנות יתר) ואימפולסיביות.
עם זאת, הסימפטומים של הפרעת קשב מושפעים מההקשר. על כן, הם יכולים להופיע רק בעצמה מזערית או אף להיעלם כליל, כאשר האדם מקבל חיזוקים דחופים עבור התנהגות נאותה, נמצא תחת פיקוח צמוד, נמצא במקום או מצב חדש, עסוק בפעילויות מעניינות במיוחד, מקבל גירוי חיצוני עקבי (כמו ממסך טלוויזיה) או נמצא באינטראקציה של אחד על אחד.
בהתאם לכך, רוב האנשים הסובלים מקשיי ריכוז כרוניים מסוגלים להתרכז היטב בפעילויות שמעניינות אותם. לכן, לצד קשיי הקשב, אנשים עם הפרעת קשב יכולים גם להיכנס למצב של מיקוד יתר. למעשה, בהשוואה לאוכלוסייה הכללית, לאנשים עם הפרעת קשב יש נטייה מוגברת להיכנס למצב של מיקוד יתר.
על פי רוב, תופעה זו מתרחשת כאשר האדם עוסק בפעילות שמעניית אותו מאוד או מספקת סיפוקים מיידיים.
למשל, כאשר אנשים עם הפרעת קשב עוסקים בדבר בו יש להם עניין רב, הגירויים החיצוניים כמעט ולא מסיחים אותם. לכן הם יכולים להגיע בקלות לרמת ריכוז גבוהה במיוחד ולהתמקד בצורה יוצאת דופן בדבר בו הם עוסקים למשך זמן רב. לא רק זאת, אלא שההשתקעות המוחלטת בפעילות מסוימת מביאה לתחושת סיפוק גדולה ומאפשרת להם להצטיין בה.
כך ניתן לראות אדם בעל קושי אמיתי להתרכז לאורך זמן, אשר מסוגל להתרכז במטלה שהוא אוהב מאוד למשך שעות על גבי שעות. דוגמאות נפוצות לכך הן לגו, טלוויזיה, מחשב או רשתות חברתיות. פעילויות אלו מאפשרות לאנשים עם הפרעת קשב להתרכז בהן, משום שהן מכילות גירויים משתנים שיוצרים רמת עניין גבוהה.
מיקוד יתר והפרעת קשב > ההשלכות של מיקוד היתר על רמת התפקוד ואיכות החיים של אנשים עם הפרעת קשב

ההתייחסות של אנשים עם הפרעת קשב למצב של מיקוד היתר, נוטה להיות מעורבת ואמביוולנטית. זאת משום שיכולות להיות לה השלכות מרחיקות לכת, הן בפן החיובי והן בפן השלילי. בפן החיובי, אנשים עם הפרעת קשב מדווחים שמיקוד הייתר מסייע להם לסיים משימות ופרויקטים גדולים.
זהו היבט מאוד משמעותי עבור אוכלוסייה זו, משום שבמקרים רבים הפרעת קשב פוגעת ביכולת הארגון, כחלק מהפגיעה הרחבה יותר בתפקודים הניהוליים.
כלומר, מיקוד הייתר יכול לפצות על קשיי ההתארגנות ולסייע בהתמודדות מול הנטייה לדחיינות והקושי לסיים משימות, שמאפיינים אנשים רבים עם הפרעת קשב.
עם זאת, אנשים עם הפרעת קשב מדווחים גם על לא מעט השלכות שליליות, שיכולות לנוע מפגיעה פיזולוגית (כמו למשל - כאבי צוואר בעקבות ישיבה ממושכת על המחשב) ועד בזבוז אדיר של זמן על עיסוק בפעולות שוליות על חשבון פעולות חשובות שלא מגיעות לכדי ביצוע.
מכאן ניתן להסיק שההשלכות של מצב מיקוד היתר על אנשים עם הפרעת קשב תלויות בסיטואציה, או ליתר דיוק - בהערכה הסובייקטיבי של הפעילות הנוכחית בעיני האדם ובנזקים הפוטנציאליים של ההימנעות מפעולות אחרות. כתוצאה מכך, למיקוד היתר יכולה להיות תרומה חיובית כאשר הוא מתרחש בזמן פעילות חשובה, אך רק במקרים שבהם הוא לא גורם להזנחה של פעולות חשובות אחרות (כמו תחזוקה עצמית ומחויבויות אישיות).
זאת משום, שבמקרים שבהם מיקוד היתר מונע מהאדם לעסוק בפעולות חשובות, עלולות להיווצר השלכות שליליות שיכולות לנוע בין תחושת פספוס קלה ועד לפגיעה משמעותית.
אנשים עם הפרעת קשב היו יכולים לנצל את הייתרונות של מיקוד הייתר ולהימנע מהחסרונות שלו, אם הייתה להם אפשרות לבחירה מודעת ומכוונת של הפעילויות שבה הם יכנסו למצב של מיקוד יתר. אך הדבר בלתי אפשרי משום שבעוד שהפרעת קשב יוצרת נטייה מוגברת למיקוד יתר, היא גם מנטרלת את יכולת השליטה עליו. זאת משום שהתסמינים של הפרעת קשב כוללים פגיעה ביכולת הוויסות מלמעלה-למטה של המערכת הפרונטלית על הקשב וההתנהגות. כתוצאה מכך, המצב של מיקוד היתר יכול להתעורר בצורה אקראית בעקבות פעילויות מכל רמות החשיבות האפשריות - מהפעילות הזניחה ביותר ועד לפעילות בעלת משמעות קריטית לאותו האדם.
לאור הדברים האלו, ייתכן שיש להתייחס למיקוד היתר כתכונה בלתי תלויה (independent feature) של הפרעת קשב.
מיקוד יתר והפרעת קשב > ההשלכות של מיקוד היתר על רמת התפקוד ואיכות החיים של אנשים עם הפרעת קשב > מיקוד יתר בעבודה וקריירה

אנשים עם הפרעת קשב בגילאי הבגרות יכולים להיכנס למצב של מיקוד יתר גם במסגרת עולם העבודה, אך קבלת תמריצים על התוצרים המוגברים שניתן להפיק במצב זה עלולים להוביל להתמכרות לעבודה.
על המעסיקים לשים לב לנטייה זו ולסייע לעובדים עם הפרעת קשב לנצל את היתרונות של מיקוד היתר בצורה מאוזנת שלא תוביל לשחיקה.
מיקוד יתר והפרעת קשב > ההשפעה של מיקוד היתר על ההתייחסות של החברה לאנשים עם הפרעת קשב

פעמים רבות נראה קושי של החברה להבין ולקבל את התנהלותם הייחודית של אנשים עם הפרעת קשב. דבר זה נובע לא רק מהמורכבות הרבה של ההפרעה, אלא גם משילוב של מספר מאפיינים אשר יכולים לעורר אי-הבנה ובלבול. למשל, מכיוון שאין כל "סימן חיצוני" שמעיד על קיומה של הפרעת קשב, ניתן להתייחס אליה כנכות לא נראית.
בנוסף, הקשיים העיקריים של הפרעת קשב אינם שונים במהותם מדפוסי התנהגות יום־יומיים מוכרים, אלא רק בעצמתם. כתוצאה מכך, הפרעת קשב קרובה לנורמה ונטולת מאפיין מזהה ברור.
כלומר, הסימפטומים של ההפרעה משקפים התנהגויות הקיימות גם בקרב אנשים נורמליים, אך בתדירות או בעצמה פחותות.
בהקשר זה, מיקוד יתר הוא אחד הגורמים המרכזיים שמקשים על ההבנה והקבלה החברתית של אנשים עם הפרעת קשב.
העובדה שאדם מסוים יכול להיות מרוכז ומעורב בפעילות מסוימת לאורך זמן ובאחרת לא, היא אחד הגורמים המקשים על החברה להבין את הביטויים של הפרעת הקשב ולייחס אותם באופן שגוי לבחירה רצונית של האדם. שילוב זה אינו נפוץ באוכלוסייה ועל כן אנשים רבים חווים דיסוננס קוגניטיבי כשהם נחשפים לשני דפוסי ההתנהגות הקיצוניים של הפרעת קשב ומתקשים לייחס אותם לגורם יחיד.
בעקבות זאת, היכולת הנמוכה או המשתנה של אנשים עם הפרעת קשב לגייס את עצמם למשימות הדורשות מאמץ מתמשך, לרוב מפורשת על ידי הסביבה באופן שגוי כעצלנות, חוסר אחריות או אי יכולת לשתף פעולה.
אחד ההסברים לתופעה זו היא טעות הייחוס הבסיסית של אנשים בעת שיפוט התנהגותם של בני אדם אחרים. טעות הייחוס הבסיסית משקפת את הנטייה לתת משקל יתר לגורמים פנימיים שהביאו לביצוע המעשה, כגון תכונות ומנטליות של המבצע, ולתת משקל חסר להשפעת הסיטואציה וגורמים נוספים שאינם תלויים באדם. לפירושים אלו ישנה השפעה רבה על מהלך ההפרעה שכן תחושות מתמשכות של כישלון וחוסר מימוש הפוטנציאל האישי של אדם בעל הפרעת קשב הניצב באופן מתמיד מול האשמות כוזבות מסוג זה יוצרות עול רגשי-חברתי כבד, במיוחד עבור אנשים שאובחנו בגילאים מבוגרים יותר.
עם זאת, בעוד שההשפעה הקיצונית של רמת העניין על יכולת הריכוז וההתמדה של אנשים עם הפרעת קשב היא אחד הגורמים המקשים על ההבנה של הסביבה, היא יכולה לשמש כגורם מבחין המסייע לאבחון הפרעת קשב. למעשה, אנשי המקצוע מודעים למאפיין זה של הפרעת הקשב ועל כן חלק מכלי האבחון בוחנים את יכולתו של האדם להתמיד במשימה משעממת לאורך זמן. דוגמה לכן היא מבחן TOVA.
מיקוד יתר בספקטרום האוטיסטי

הספקטרום האוטיסטי המוכר גם כקשת האוטיסטית, הוא רצף תסמונות שיש להן מכנה משותף ברור עם האוטיזם הקלאסי.
לקויות הרצף האוטיסטי הן לקויות נוירולוגיות (לקויות בהליכי חשיבה מורכבים ומודעים) ותפישתיות (הליכי עיבוד מידע חושי ראשוניים), המשלבות עיכוב התפתחותי לעיתים עם נסיגה התפתחותית (בסוג מסוים של אוטיזם).
במקרים רבים, הספקטרום האוטיסטי יכול להופיע גם כתחלואה נלווית להפרעת קשב.
בדומה להפרעת קשב, מיקוד יתר הוא תופעה נפוצה גם בספקטרום האוטיסטי.
עם זאת, בהקשר של הספקטרום האוטיסטי, לעיתים נעשה שימוש שגוי במונח "מיקוד יתר" לתיאור התנהגות סטראוטיפית או התנהגות של גירוי עצמי (self-stimulatory behavior).
ראו גם

הסטה קוגניטיבית
נדידת מחשבות
קשיבות
גמישות מחשבתית
Kibana

| --- | --- |

 מפתח:  אלסטיקסרץ' (Elasticsearch)
 גרסה אחרונה:  8.17.1 (9 בינואר 2025) 
 מערכת הפעלה:  חוצה פלטפורמות
 נכתבה בשפות:  JavaScript 
 סוג רישיון:  רישיון אפאצ'י
 קוד מקור:  https://github.com/elastic/kibana 
 קטגוריה:  מערכת לניתוח נתונים
 www.elastic.co/products/kibana
 
קיבנה (באנגלית: Kibana) היא מערכת ויזואליזציה ואנליזה המנתחת נתונים ומספקת יכולות בינה וניתוח נתונים, מבוססת קוד פתוח, ונכתבה בשפת JavaScript.
על המערכת

המערכת היא נדבך חשוב מסט הכלים של Elasticsearch, תומכת במגוון מערכות הפעלה: Windows, לינוקס, ומותאמת באופן מלא לעבודה עם Logstash ו-Elasticsearch, רבים מכירים את הכלי בתור ELK, קיצור של: ElasticSearch, Logstash, Kibana.
ניתוח והצגת הנתונים מתבצע במספר דרכים:
עבודה עם מקורות מידע מרובים.
תמיכה מלאה במנוע Elasticsearch.
גרפים, תרשימים, מפות עוגות נתונים ועוד.
ממשק משתמש מותאם אישית.
מאפיינים

Kibana מחולקת לשלושה חלקים עיקריים:
Discover - בדיקת הנתונים ויצירת שאילתות - חקירת הנתונים באופן אינטראקטיבי, באמצעות אפשרות זו ניתן לגשת לכל מסמך שמתאים לדפוס האינדקס שנבחר. כמו כן ניתן לחפש ולסנן נתונים ולקבל מידע אודות ערכים שונים, התפלגות זמנים ועוד.
Visualize - חילוץ, עיבוד הנתונים ובחירה כיצד להציגם - חילוץ ועיבוד הנתונים המגיעים ממנוע המערכת בעזרת אפשרות זו ניתן ליצור, לשנות ולהציג נתונים על גבי מפות, עוגות נתונים, תרשימים, טבלאות ועוד. כמו כן ניתן לשתף מידע עם משתמשים אחרים בעלי גישה למערכת.
Dashboard - כלי בקרה וניהול - הצגת הנתונים בלוח מחוונים מעוצב שהותאם אישית על ידי המשתמש. אפשרות זו שימושית בעת ביצוע התאמות של נתוני המערכת, סקירה של רישומי המערכת ועוד.
ראו גם

Big data
בינה עסקית
ניהול אירועי אבטחת מידע
Nobody Gets Me

"Nobody Gets Me" הוא שיר של הזמרת-יוצרת האמריקאית סיזה, מתוך אלבום האולפן השני שלה, SOS. הוא עתיד לצאת לאור לרדיו להיטים עכשוויים האמריקאי ב-10 בינואר 2023, באמצעות טופ דואוג אנטרטיינמנט ו-RCA רקורדס, כסינגל הרביעי מתוך האלבום. הוא הגיע בשיאו למקום העשירי במצעד הבילבורד הוט 100 והגיע לעשירייה הפותחת גם בקנדה וניו זילנד.
רקע

ב-5 בדצמבר 2022, סיזה פרסמה קטע קצר מתוך השיר בחשבון היוטיוב שלה.
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  עולמי | בילבורד גלובל 200 | 12 |  |
|  אוסטרליה | מצעד הסינגלים האוסטרלי | 16 |  |
|  אירלנד | מצעד הסינגלים האירי | 12 |  |
|  ארצות הברית | בילבורד הוט 100 | 10 |  |
|  ארצות הברית | מצעד שירי ה-R&B/היפ הופ | 2 |  |
|  הממלכה המאוחדת | מצעד הסינגלים הבריטי | 27 |  |
|  ניו זילנד | המצעד הניו זילנדי הרשמי | 10 |  |
|  קנדה | קנדה הוט 100 | 10 |  |
|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |   ‏‏‏  מצעדי סוף שנה (2023)>  |
| --- | --- | --- | --- |
|  ארצות הברית | בילבורד הוט 100 | 77 |  |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | זהב | 35,000 |
| ארצות הברית (RIAA) | 3× פלטינה | 3,000,000 |
סיכום
| בכל העולם | — | 3,035,000 |
היסטוריית יציאות לאור

| אזור | תאריך | פורמט | חברת תקליטים | מקור |
| --- | --- | --- | --- | --- |
| ארצות הברית | 10 בינואר 2023 | רדיו להיטים עכשוויים | טופ דואוג ‏•‏‏ RCA |  |
הערות שוליים

1 2  "Top 40/M Future Releases". All Access. אורכב מ-המקור ב-21 בדצמבר 2022. {{cite web}}:  (עזרה)
↑  "Nobody Gets Me - YouTube". נבדק ב-5 בדצמבר 2022 – via YouTube. {{cite web}}:  (עזרה)
↑  Hot 100 Songs, Billboard, ‏2023 (באנגלית אמריקאית)
↑  ARIA Accreditations Documents, Dropbox (באנגלית)
↑  Gold & Platinum, RIAA (באנגלית אמריקאית)
| סיזה |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Ctrl • SOS • Lana |  |
| מיני-אלבומים | See.SZA.Run • S • Z |  |
| סינגלים | "Love Galore" • "The Weekend" • "All the Stars" • "Broken Clocks" • "Garden (Say It Like Dat)" • "Power Is Power" • "The Other Side" • "Hit Different" • "Good Days" • "I Hate U" • "No Love" • "Shirt" • "Nobody Gets Me" • "Kill Bill" • "Snooze" • "Saturn" |  |
| השתתפות בסינגלים | "What Lovers Do" • "Homemade Dynamite (Remix)" • "Just Us" • "Kiss Me More" • "Slime You Out" |  |
| שירים אחרים | "Easy Bake" • "Consideration" • "I Do" • "F2F" • "Rich Baby Daddy" |  |
| סיבובי הופעות | Ctrl the Tour • The Championship Tour • SOS Tour |  |
מקסים שאפובל

| --- | --- |

 לידה:  6 ביולי 1978 ויניצה, ברה"מ 
 פטירה:  27 ביוני 2017 (בגיל 38) קייב, אוקראינה 
 מקום קבורה:  בית הקברות בייקובה 
 מדינה:  אוקראינה 
 השתייכות:  מינהל המודיעין הכללי של משרד ההגנה האוקראיני 
 דרגה:  מייג'ור גנרל 
 פעולות ומבצעים
 מלחמת האזרחים באוקראינה  משלחת האו"ם לסיירה לאון 
 עיטורים
 People's Hero of Ukraine (18 באוגוסט 2017)  Medal "10 years to the Armed Forces of Ukraine"  גיבור אוקראינה, מסדר כוכב הזהב  Medal "15 years to the Armed Forces of Ukraine"  גיבור אוקראינה  בפסקה זו 2 רשומות נוספות שטרם תורגמו 
 
מקסים שאפובל (ברוסית: Максим Михайлович Шаповал;‏ 6 ביולי 1978 – 27 ביוני 2017) היה קצין בכיר (קולונל) בצבא האוקראיני וראש הכוחות המיוחדים של אגף המודיעין הצבאי האוקראיני. לאחר מכן, קודם לדרגת מייג'ור גנרל.
שאפובל חזר מאזור הסכסוך במזרח אוקראינה, וב-27 ביוני 2017 הוא נרצח בפיגוע מכונית תופת במרכז קייב. בזמן מותו חקר שאפובל את המעורבות הרוסית במזרח אוקראינה. הוא אסף חומר מודיעיני על מיקומם וכלי הנשק שלהם, שהצליחו לבסס את עמדתה של אוקראינה בבית משפט הפלילי בהאג על התוקפנות המזוינת של רוסיה. באותה תקופה הוא היה אחד הבכירים האוקראינים הבכירים ביותר שנהרגו.
חיים מוקדמים

מקסים שאפובל נולד במחוז ויניצה בבית של טייס אזרחי והיה בן יחיד. אביו של מקסים, מיכאילו, מפקד צוות מטוסי AN-2, עבד בשדה התעופה ויניצה, שם מת בשנת 1985 בשנתו ה-33.
מקסים שאפובל סיים את לימודיו באקדמיה הצבאית ובחר בקריירה צבאית כמו סבו, ליאוניד. דודו שירת גם בכוחות המזוינים בקייב, פרש בדרגת אלוף-משנה. שאפובל הצטרף למכללה להנדסת רדיו בקייב, ובשנת 1999 הפך לחבר במכון הצבאי שהוקם לאחרונה ובפקולטה להצפנה וסיים את לימודיו בשנת 2000.
קריירה צבאית

שאפובל התחיל את שירותו הצבאי כקצין במטה לתקשורת מוצפנת וביטחון של אגף המודיעין הצבאי של משרד ההגנה של אוקראינה. הוא השתתף גם במשימה לשמירת שלום בסיירה לאון. עם שובו שימש כקצין בכיר, מפקד קבוצת צוללנים. בשנים 2010–2012 שימש במחלקה להגנת המדינה לאבטחת הנשיא. לאחר שירותו בשירות האבטחה הממלכתי, הוא חזר לתפקידו כראש שירות המדריכים ומונה לאחר מכן לסגן מפקד יחידה צבאית ואז הפך למפקד יחידה צבאית.
מעורבות במלחמת האזרחים

שאפובל שירת 3 שנים בכוחות המיוחדים במשימות קרב במזרח אוקראינה, כמפקד היחידה המיוחדת העשירית של אגף המודיעין הראשי של משרד ההגנה של אוקראינה. ליחידה "עשרה" יש את השם הלא רשמי של "האי", שמבוסס על אי ריבסקי. שאפובל היה מפקד יחידה מיוחדת, שהחזירה במאי 2014 את שדה התעופה של דונצק משליטת הבדלנים הפרו-רוסיים.
הוא היה מעורב ישירות בתכנון ובניהול פשיטות סיור לעורף האויב, תוך שימוש באמצעים לתיעוד נוכחותם של כוחות רוסים, תנועותיהם, זמינותם של דגמים עדכניים של מערכות שבשימוש ונשקים. כולל בצורה שיכולה הייתה לשמש הוכחה מוחלטת לתוקפנות המזוינת של רוסיה נגד אוקראינה, במיוחד בשימוש במכשירי ובמערכות מודרניות, המיוצרות רק ברוסיה. כמה פעולות מודיעין עסקו בהודעות בזמן על פריסת התותחנים הרוסים, כולל ארטילריה ארוכת טווח, שהפחיתה משמעותית את הנפגעים בקרב צבא אוקראינים ואזרחים. הוא שימש גם כמפקד כוחות מיוחדים בחזית במצור על סלוביאנסק במהלכו נדחקו בסופו של דבר המורדים הפרו-רוסיים מהעיר סלוביאנסק לאחר כמעט שלושה חודשי לחימה, ביולי 2014.
על פי המודיעין האוקראיני, ב-7 ביוני 2017 חיסלה יחידתו של שאפובל קצין בכיר אחד, בשם יורי צ'רקשין יורי מיחידת הכוחות המיוחדים וימפל של שירות הביטחון הפדרלי הרוסי בשטח דונבס שהיה אחראי לארגון "מעשי טרור" באוקראינה.
התנקשות

ב-27 ביוני 2017 נרצח אלוף-משנה מקסים שאפובל בפיצוץ מכונית תופת במרכז קייב. בשעה 8:16 (UTC) רכב מרצדס בנץ בו נסע התפוצץ בפיצוץ מפצצה שהוטמנה מתחת לרכב והרגה אותו מייד ופצע שני עוברי אורח עוברת אורח שנפצעה מרסיס ברגלה וגבר בן 71 עם פצעים בצווארו. משטרת קייב מיתגה את האירוע כ"פיגוע"; על פי החשד, המודיעין הרוסי עמד מאחורי הפיצוץ.
באותו יום, בהתקפה לא קשורה התפוצצה מכונית תופת דומה בקוסטיאנטיניווקה, במחוז דונצק שהביאה למותו של אלוף-משנה אחר ופצעה עוד שלושה קצינים בשירות הביטחון של אוקראינה. קולונל יורי ווזני, ראש מחלקת הריגול הנגדי, נהרג כתוצאה מכך. המודיעין הרוסי אף הואשם במתקפה זו.
זמן קצר לאחר ההתנקשות החלה התקפת סייבר. יועץ הממשלה לשעבר בגאורגיה ומולדובה מולי מק'יו סברה שההתנקשות בשאפובל קשורה בהתקפת הסייבר הזו. היא גם הצהירה כי שאפובל היה "נכס ענק" למנגנוני הביטחון של אוקראינה.
שאפובל הותיר מאחוריו את אשתו אירינה, בת בת חמש ותינוק בן שנתיים.
חקירה ואחריה

ב-17 באפריל 2019, הודיע ראש שירות הביטחון האוקראיני ואסיל הריצק על שמו של המחבל שביצע את הפיצוץ; אולג שוטוב, שהיה תושב דונייצק, עובד מרכז הפעולות המיוחדות של "משרד ההגנה האזרחית של הרפובליקה העממית של דונצק". שוטוב שכר דירה באותו בית בו התגוררה משפחת שאפובל. לאחר הפיגוע הוא עזב לדונייצק.
אוקראינה החזיקה ברשותה את ראש מחלקת מבצעי המודיעין הנגדי של שירות הביטחון הפדרלי של הפדרציה הרוסית דמיטרי מינייב, שהיה אחראי לדעתם באופן אישי על ההוראה על התנקשויות בשני קצינים: שאפובל ואולכסנדר חרבאריוש משירות הביטחון האוקראיני ב־31 במרץ 2017. הוא נכח באותה תקופה בדונבס במרכז לפעולות מיוחדות של "משרד ההגנה האזרחית" במהלך פיצוצי מכוניותיהם של חרבאריוש ושאפובל.
ראו גם

דניס וורוננקוב
בוריס נמצוב
פאבל שרמט
הערות שוליים

↑  Стало відомо хто був першим «кіборгом». Це - вінничанин Максим Шаповал (באוקראינית). vn.20minut.ua. 2017-06-28.
↑  "Colonel In Ukrainian Military Intelligence Killed In Kyiv Car Bombing". RadioFreeEurope/RadioLiberty. נבדק ב-2017-06-27.
1 2  McKew, Molly; McKew, Molly (2017-06-27). "A killing in Kiev shows how the West continues to fail Ukraine". The Washington Post (באנגלית אמריקאית). ISSN 0190-8286. נבדק ב-2017-06-28.
1 2 3  "A Ukrainian officer killed in a car bomb was reportedly investigating Russia for international court case". Business Insider (באנגלית). נבדק ב-2017-06-28.
↑  https://vn.20minut.ua/Podii/zolota-ditina-i-taka-tyazhka-smert--susidi-z-vinnitsi-pro-rozvidnika-m-10619681.html
↑  https://www.facebook.com/alex.mochanov/posts/1921210054796770
↑  https://www.unian.ua/war/1999556-vbitiy-u-kievi-polkovnik-gur-pratsyuvav-nad-dokazami-agresiji-rf-peremoga-v-gaazi-dosyagnuta-zavdyaki-yogo-roboti.html
↑  https://www.ukrinform.ua/rubric-society/2258456-butusov-rozpoviv-pro-poluvanna-na-sapovala-specsluzb-rf.html
↑  חיסול בלב קייב: בכיר במודיעין האוקראיני נהרג במכונית תופת, באתר וואלה, 27 ביוני 2017
↑  VST-UKR
↑  Luhn, Alec (2017-06-27). "Ukrainian military intelligence officer killed by car bomb in Kiev". The Guardian (באנגלית בריטית). ISSN 0261-3077. נבדק ב-2017-06-27.
↑  "Ukraine intelligence officer killed by car bomb in Kiev". BBC News (באנגלית בריטית). 2017-06-27. נבדק ב-2017-06-27.
↑  אריאל י. לוין, חשד: רוסיה חיסלה בכיר אוקראיני, באתר News1 מחלקה ראשונה, 28 ביוני 2017
↑  https://warsawinstitute.org/two-attacks-two-colonels-dead/
↑  McKew, Molly (27 ביוני 2017). "A killing in Kiev shows how the West continues to fail Ukraine". The Washington Post. נבדק ב-28 ביוני 2017. {{cite news}}:  (עזרה)
↑  https://censor.net.ua/en/resonance/446277/in_memory_of_maksym_shapoval_why_russian_secret_services_were_hunting_for_intelligence_spetsnaz_commander
1 2  https://www.pravda.com.ua/news/2019/04/17/7212480/
↑  https://www.unian.info/society/10519899-sbu-accuses-russian-fsb-general-of-organizing-assassination-of-ukrainian-intelligence-operatives.html
| --- | --- |
בקרת זהויות :  GND: 1253506884  VIAF: 7806164782063808600000   WorldCat (עם VIAF): 7806164782063808600000 
שאפובל בשנת 2008.
שאפובל עם צוות יחידת הכוחות המיוחדים שלו בשנת 2009
מקלט מדיני

מקלט מדיני הוא מושג משפטי עתיק יומין, שעיקרו זכויות אדם הנרדף בגלל דעותיו הפוליטיות או אמונותיו הדתיות ממדינתו ועתיד לקבל הגנה מרשות ריבונית אחרת, ממדינה זרה, או מהכנסייה (בימי הביניים). מקלט מדיני פוליטי שונה מהגירת פליטים מודרנית בה מתרחשת נהירה מאסיבית של אוכלוסייה, בעוד במקלט מדיני מדובר בזכותם של יחידים, מבקשי מקלט מדיני, אשר בדרך כלל ניתנת תוך התייחסות לגופו של כל אדם. עם זאת, עשויה להיות ביניהם חפיפה, שכן כל פליט עשוי לדרוש לקבל מקלט מדיני על בסיס אישי. מקורה של זכות זו בעיקר בזמן המודרני על אף שניצניה נראו כבר אצל המצרים, היוונים והעברים.
מקלט מדיני בימי הביניים

עמים רבים בעת העתיקה, כולל מצרים, יוון, והעברים, הכירו בזכות למקלט מדיני על רקע דתי. במקרים רבים זכות זו הגנה על פושעים או על אלה המואשמים בפשע מפעילות משפטית במידה מסוימת. בשלב מאוחר יותר אימצה הכנסייה הנוצרית את הרעיון ונקבעו כללים מסוימים כדי לקבל הגנה ואיזה סוג של הגנה.
מקלט מדיני בזמן המודרני

האמנה בדבר מעמדם של פליטים של האו"ם משנת 1951 והפרוטוקול שנוסף לה בשנת 1967 הם הבסיס לחקיקה בתחום המקלט המדיני ברחבי העולם. תחת הסכמות אלו, פליט הוא אדם השוהה מחוץ למדינתו וחושש מרדיפה על בסיס רקע גזעני, לאומני, או דתי, בשל דעותיו הפוליטיות או בשל חברות ופעילות בקבוצה חברתית כלשהי.
מקלט מדיני בזמן המודרני > מקלט מדיני בצרפת

מקלט מדיני בצרפת מוכר מתוקף החוקה משנת 1958. ב-2006 אישרה צרפת 7,000 בקשות מתוך 35,000.
מקלט מדיני בזמן המודרני > מקלט מדיני בבריטניה

במאה ה-19 בריטניה העניקה מקלט מדיני לכמה נרדפים, בהם חברים בתנועות סוציאליסטיות (כולל קרל מרקס).
מקלט מדיני בזמן המודרני > מקלט מדיני בארצות הברית

ארצות הברית מעניקה זכויות מקלט מדיני ליחידים לפי החוק הבינלאומי. מספר מוגבל של פליטים המבקשים להתקבל למקלט או כאלה שכבר הגיעו לארצות הברית מדי שנה רשאים להתקבל.
מקלט מדיני בזמן המודרני > מקלט מדיני ברוסיה

המדליף האמריקני אדוארד סנודן קיבל מקלט מדיני ברוסיה ב-1 באוגוסט 2013 למשך שנה, וב-7 באוגוסט 2014 קיבל אישור שהייה ברוסיה למשך 3 שנים. כמו כן, נשיא אוקראינה לשעבר ויקטור ינוקוביץ' קיבל אישור שהייה ברוסיה ב-27 בפברואר 2014 לאחר שברח מאוקראינה בעקבות אירועי יברומאידן.
מקלט מדיני בזמן המודרני > מקלט מדיני בישראל

כמות הבקשות למקלט מדיני בישראל של פליטים סודאנים ואריתראים גדלו בצורה משמעותית, בפרט על רקע רצח העם בדארפור.
בשנת 2008, ביקש חבר הכנסת הערבי-ישראלי לשעבר עזמי בשארה, מקלט מדיני בקטאר.
ראו גם

הסתננות מאפריקה לישראל
פליט
הסכם הסגרה
מהגר עבודה
עובדים זרים בישראל
נציבות האו"ם לפליטים (UNHCR)
עיר מקלט
הערות שוליים

↑  צבי יחזקאלי, חדשות 10, דיווח: בשארה ביקש מקלט מדיני בקטאר, באתר nana10‏, 10 באפריל 2007
| --- | --- |
בקרת זהויות :  NARA: 10644277
משה פייקוביץ'

| --- | --- |

 לידה:  8 באפריל 1896 ראש פינה, האימפריה העות'מאנית 
 פטירה:  9 באוקטובר 1972 (בגיל 76) 
 מדינה:  ישראל
 מקום קבורה:  מתחם בתי הקברות בחיפה 
 תפקיד:  מנכ"ל רכבת ישראל
 בת זוג:  שרה (גולדברג) פייקוביץ'
 צאצאים:  דרור אלון
 
משה פייקוביץ' (8 באפריל 1896 – 9 באוקטובר 1972) היה המנכ"ל הראשון של רכבת ישראל.
ביוגרפיה

פייקוביץ' נולד בראש פינה, לחיה (בתו של אלתר שוורץ) וראובן. למד בבתי ספר בראש פינה וכפר תבור ואת לימודי התיכון בחיפה. אחיו הקטנים היו מרדכי אלון (פייקוביץ') ויגאל אלון. ב-1920 התחתן עם שרה והם התגוררו בחיפה. בנו היה דרור אלון פייקוביץ', אשר פיקד על פלוגת הרכבת שהוקמה במלחמת העצמאות והפעילה את הרכבות בתיאום עם צה"ל. נכדו הוא פרופ' נוגה אלון, חתן פרס ישראל למתמטיקה.
פייקוביץ' עסק בתפקידים ברכבת עוד בתקופת השלטון העות'מאני. כך למשל ב-1915 הוא שימש כמפקח עבודה בבניית קו הרכבת שכם-באר שבע. במלחמת העולם הראשונה שירת כקצין בצבא הטורקי. הוא נשבה על ידי הבריטים והיה עצור במשך שנתיים. לאחר מכן החל לשרת בתפקידים ברכבת המנדטורית. ב-1941 הוענק לו על ידי ממשלת המנדט אות "המסדר המצוין ביותר של הקיסרות הבריטית" בגין תפקידו כמפקח על הרכבות.
ערב סיום המנדט הבריטי, צילמו בלילה פייקוביץ' ובנו דרור את מסמכי הרכבת בתחנת חיפה על מנת שיוכלו לתפוס שליטה על מערך הרכבות. יגאל אלון פנה לפייקוביץ' ודרור עם כיבוש לוד על מנת שישתלטו על תחנת לוד.
בליל 14 במאי 1948, עם סיום המנדט הבריטי, מונה פייקוביץ' על ידי עיריית חיפה ובתיאום משרדי הממשלה למנכ"ל הראשון של רכבת ישראל וכיהן בין השנים 1948-1951. ב-16 במאי הפיץ פייקוביץ' את חוזר ההנהלה הראשון וכתב בין היתר: "מעתה אנו עובדים למען עמנו, ארצנו וממשלתנו העצמאית. מעתה תתנהל העבודה בשפתנו ולפי דרכנו".
בנו דרור עבד גם הוא ברכבת, וכאשר פייקוביץ' מונה למנכ"ל, דרור מונה לעוזר מנכ"ל. בתקופתו נחנך קו הרכבת חיפה-תל אביב.
באוגוסט 1951 פרש מתפקידו על רקע חילוקי דעות עם השר האחראי דב יוסף, אשר ניסה לכפות על פייקוביץ' העסקת מנהל מחלקה אשר הודח מחברה ממשלתית אחרת.
ב-1953 הצטרף כשותף בחברה לעמילות מכס והיה בה עד השנים האחרונות שלפני מותו.
מתחם תחנת הרכבת חיפה מזרח נקרא על שם פייקוביץ' וקיים שלט להנצחתו במקום.
הערות שוליים

1 2  2010 | Encyclopedia of the Founders and Builders of Israel, www.tidhar.tourolib.org
1 2 3  ⁨משה פיקוביץ הובא למנוחות ⁩ | ⁨דבר⁩ | 10 אוקטובר 1972 | אוסף העיתונות | הספרייה הלאומית, באתר www.nli.org.il
1 2 3 4  אורי דרומי, דרור אלון (פייקוביץ'), מראשוני רכבת ישראל, 1922-2009, באתר הארץ, 12 ביוני 2009
↑  אותות כבוד לרגל ראש השנה 1941, באתר העיתון הרשמי של ממשלת פלשתינה (א"י), ‏1 בינואר 1941
↑  ⁨אותות הצטיינות לשנה החדשה ⁩ | ⁨דבר⁩ | 1 ינואר 1941 | אוסף העיתונות | הספרייה הלאומית, באתר www.nli.org.il
1 2  אלי אלון, סיפורה של תחנת הרכבת חיפה מזרח, באתר News1 מחלקה ראשונה, 31 ביולי 2018
↑  חוזר הנהלה מספר 1.pdf, באתר Google Docs
↑  חנוכת קו הרכבת תא-חיפה בתחנת צפון תל אביב, באתר ארכיון הסרטים הישראלי - סינמטק ירושלים
↑  רפי מן, מעילה באמון, באתר העין השביעית, 1 ביולי 2012
↑  ⁨ברכות לחברה ימית חיפה בע"מ ⁩ | ⁨דבר⁩ | 23 יולי 1970 | אוסף העיתונות | הספרייה הלאומית, באתר www.nli.org.il
↑  ⁨שרוח _13n חלב ⁩ | ⁨מעריב⁩ | 10 אוגוסט 1986 | אוסף העיתונות | הספרייה הלאומית, באתר www.nli.org.il
| יושבי הראש ומנכ"לי רכבת ישראל  |
| --- | --- | --- |
| יושבי הראש | משה ליאון • יעקב אפרתי • דורון וייס • חוסאם בשארה • דן הראל • משה שמעוני |  |
| מנהלים כלליים | משה פייקוביץ' • אריה אפרתי •  בנימין גלבוע • מנחם סבידור • אברהם צוויק • יהודה רשף • צבי צפרירי • אליהו ברק • משה בר כוכבא (בריל) • יעקב שן צור • אהוד הדר • עמוס עוזני • יוסי שניר • יוסי מור • עופר לינצ'בסקי • יצחק (חקי) הראל • בעז צפריר • שחר איילון • מיכה מייקסנר • משה (שיקו) זנה |  |
| --- | --- |
בקרת זהויות :  NLI: 987012379176905171  VIAF: 156168840824145401928   WorldCat (עם VIAF): 156168840824145401928